Powiat policki

Powiat policki je powiat (wokrjes) na sewjerozapadźe pólskeho Zapadopomorskeho wojewódstwa a po přestrjeni najmjeńši tutoho wojewódstwa. Zarjadniske sydło je město Police ( Pölitz).

Wokrjes leži zapadnje Wódry, słuša pak najebać toho wot lěta 1945 k Pólskej. Historisce bě dźěl Předpomorskeje.

 Geografija 
Wokrjes nadeńdźe so na sewjerozapadźe wulkoměsta Šćećina a słuša k jeho metropolowemu rumej. Na sewjeru twori Šćećinski zaliw přirodnu hranicu, na zapadźe mjezuje powiat z němskim wokrjesom Předpomorska-Greifswald w Mecklenburgsko-Předpomorskej. Susodny wokrjes na wuchodźe je Powiat goleniowski a na samym juhu Powiat gryfiński.

 Gmejny 
mini|left|upright=0.8|Gmejny we wokrjesu

Powiat wobsteji ze štyrjoch gmejnow, z nich dwě měšćansko-wjesnej a dwě wjesnej gmejnje:

měšćansko-wjesnej gmejnje
 Nowe Warpno ( Neuwarp)
 Police (Pölitz)

wjesnej gmejnje
 Dobra (Daber)
 Kołbaskowo (Kolbitzow)

 Wotkazaj 

 Webstrona powiata (pólsce, němsce)

 Žórła